CELEX: 32008D0213
Language: hr
Date: 2008-02-18 00:00:00
Title: 2008/213/EZ: Odluka Vijeća od 18. veljače 2008. o načelima, prioritetima i uvjetima sadržanim u Europskom partnerstvu sa Srbijom uključujući Kosovo kako je utvrđeno Rezolucijom Vijeća sigurnosti Ujedinjenih naroda 1244 od 10. lipnja 1999. i stavljanju izvan snage Odluke 2006/56/EZ

11/Sv. 120
            
            
               HR
            
            
               Službeni list Europske unije
            
            
               187
            
         32008D0213
   
               L 080/46
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 18. veljače 2008.
   o načelima, prioritetima i uvjetima sadržanim u Europskom partnerstvu sa Srbijom uključujući Kosovo kako je utvrđeno Rezolucijom Vijeća sigurnosti Ujedinjenih naroda 1244 od 10. lipnja 1999. i stavljanju izvan snage Odluke 2006/56/EZ
   (2008/213/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 533/2004 od 22. ožujka 2004. o uspostavljanju partnerstava u okviru procesa stabilizacije i pridruživanja (1), s izmjenama, a posebno njezin članak 2.,
   uzimajući u obzir prijedlog Komisije,
   budući da:
   
               (1)
            
            
               Europsko vijeće u Solunu od 19. i 20. lipnja 2003. podržalo je uvođenje Europskog partnerstva kao instrumenata za ostvarivanje europske perspektive zemalja zapadnog Balkana.
            
         
               (2)
            
            
               Uredbom (EZ) br. 533/2004 predviđeno je da Vijeće treba odlučiti o načelima, prioritetima i uvjetima koje trebaju sadržavati partnerstva, kao i sve naknadne prilagodbe. Navodi također da će se nastavno postupanje europskih partnerstava osigurati na temelju mehanizama uspostavljenih u okviru procesa stabilizacije i pridruživanja, posebno putem godišnjih izvješća o napretku.
            
         
               (3)
            
            
               Vijeće je 30. siječnja 2006. usvojilo drugo Europsko partnerstvo sa Srbijom uključujući Kosovo na temelju Rezolucije Vijeća sigurnosti Ujedinjenih naroda 1244 (2).
            
         
               (4)
            
            
               U dokumentu Komisije o strategiji proširenja i glavnim izazovima 2006. - 2007. naznačeno je da će se partnerstva ažurirati krajem 2007.
            
         
               (5)
            
            
               Dana 17. srpnja 2006. Vijeće je donijelo Uredbu (EZ) br. 1085/2006 (3) o uspostavljanju Instrumenta pretpristupne pomoći (IPA) kojom se obnavlja okvir za financijsku pomoć pretpristupnim zemljama.
            
         
               (6)
            
            
               Stoga je primjereno usvojiti izmijenjeno Europsko partnerstvo kojim se ažurira trenutačno partnerstvo radi utvrđivanja obnovljenih prioriteta za daljnje djelovanje na temelju nalaza Izvješća o napretku Srbije i Kosova u pripremama za daljnju integraciju s Europskom unijom na temelju Rezolucije Vijeća sigurnosti Ujedinjenih naroda 1244 iz 2007.
            
         
               (7)
            
            
               Kako bi se pripremila za daljnju integraciju s Europskom unijom, nadležna tijela u Srbiji i na Kosovu na temelju Rezolucije Vijeća sigurnosti Ujedinjenih naroda 1244 trebala bi razviti plan s rasporedom i određenim mjerama za rješavanje prioriteta iz ovog Europskog partnerstva.
            
         
               (8)
            
            
               Odluku 2006/56/EZ trebalo bi stoga staviti izvan snage,
            
         ODLUČILO JE:
   Članak 1.
   Načela, prioriteti i uvjeti u Europskom partnerstvu sa Srbijom uključujući Kosovo na temelju Rezolucije Vijeća sigurnosti Ujedinjenih naroda 1244 utvrđeni su u prilozima 2. i 3..
   Članak 2.
   Provedba Europskog partnerstva provjerava se mehanizmima utvrđenima na temelju procesa stabilizacije i pridruživanja, a posebno godišnjim izvješćima o napretku koje podnosi Komisija.
   Članak 3.
   Odluka 2006/56/EZ stavlja se izvan snage.
   Članak 4.
   Ova Odluka stupa na snagu trećeg dana od dana objave u Službenom listu Europske unije.
   
      Sastavljeno u Bruxellesu 18. veljače 2008.
      
         
            Za Vijeće
         
         
            Predsjednik
         
         D. RUPEL
      
   
   
      (1)  SL L 86, 24.3.2004., str. 1. Uredba kako je izmijenjena Uredbom (EZ) br. 269/2006 (SL L 47, 17.2.2006., str. 7.).
   
      (2)  Odluka Vijeća 2006/56/EZ od 30. siječnja 2006. o načelima, prioritetima i uvjetima sadržanim u Europskom partnerstvu sa Srbijom i Crnom Gorom uključujući Kosovo kako je utvrđeno Rezolucijom Vijeća sigurnosti Ujedinjenih naroda 1244 od 10. lipnja 1999. i stavljanju izvan snage Odluke 2004/520/EZ (SL L 35, 7.2.2006., str. 32.). Odluka kako je izmijenjena Odlukom 2007/49/EZ (SL L 20, 27.1.2007., str. 16.).
   
      (3)  SL L 210, 31.7.2006., str. 82.
   PRILOG 1.
   SRBIJA – UKLJUČUJUĆI KOSOVO NA TEMELJU REZOLUCIJE VIJEĆA UJEDINJENIH NARODA 1244 – EUROPSKO PARTNERSTVO 2007.
   1.   UVOD
   
   Europsko vijeće je podržalo uvođenje europskih partnerstava kao sredstva za ostvarenje europske perspektive zemalja zapadnog Balkana. Predloženim revidiranim partnerstvom ažurira se drugo partnerstvo na temelju nalaza Izvješća o napretku Srbije i Kosova na temelju Rezolucije Vijeća sigurnosti Ujedinjenih naroda 1244 Komisije iz 2007. Njime se utvrđuju novi i preostali prioriteti djelovanja. Novi prioriteti su prilagođeni specifičnim potrebama zemlje i fazi pripremljenosti i bit će ažurirani koliko bude potrebno. Od vlasti se očekuje da razviju plan koji uključuje raspored i specifične mjere namijenjene ispunjavanju prioriteta europskog partnerstva. Partnerstvo također pruža smjernice za financijsku pomoć zemlji.
   2.   NAČELA
   
   Proces stabilizacije i pridruživanja ostaje okvir za europski smjer zemalja zapadnog Balkana, sve do njihovog budućeg pridruživanja. Utvrđeni prioriteti odnose se na sposobnost ispunjavanja kriterija koje je odredilo Europsko vijeće u Kopenhagenu 1993. i uvjete određene procesom stabilizacije i pridruživanja, posebno uvjete koji su određeni u zaključcima Vijeća od 29. travnja 1997. te 21. i 22. lipnja 1999., u završnoj deklaraciji Zagrebačkog sastanka na vrhu od 24. studenoga 2000. i u Solunskoj agendi.
   3.   PRIORITETI
   
   Prioriteti navedeni u ovom Europskom partnerstvu odabrani su na temelju činjenice da je realno očekivati kako oni mogu biti ispunjeni ili znatno unaprijeđeni u sljedećih nekoliko godina. Izvršena je razlika između kratkoročnih prioriteta, za koje se očekuje da će se ostvariti u roku od jedne do dvije godine, i srednjoročnih prioriteta, za koje se očekuje da će se ostvariti u roku od tri do četiri godine. Prioriteti se odnose i na zakonodavstvo i njegovu provedbu.
   S obzirom na potrebu određivanja prioriteta, očito postoje i druge zadaće koje treba dovršiti koje bi mogle postati prioriteti bilo kojeg budućeg partnerstva, također uzimajući u obzir budući napredak koji postignu Srbija i Kosovo na temelju Rezolucije Vijeća sigurnosti Ujedinjenih naroda 1244.
   Među kratkoročnim prioritetima ključni su utvrđeni i grupirani zajedno na početku popisa. Redoslijed ovih ključnih prioriteta ne podrazumijeva njihov redoslijed važnosti.
   Prioriteti su navedeni u prilozima 2. i 3.
   4.   PROGRAMIRANJE
   
   Pomoć Zajednice na temelju procesa stabilizacije i pridruživanja za zemlje zapadnog Balkana osigurat će se na temelju postojećih financijskih instrumenata, posebno Uredbe (EZ) br. 1085/2006 (IPA), a za programe donesene prije 2007., Uredbe (EZ) br. 2666/2000 (Uredba CARDS) (1). Sporazumi o financiranju služe kao pravni temelj za provedbu konkretnih programa. U skladu s tim, ova Odluka neće imati financijskih implikacija.
   Srbija uključujući Kosovo na temelju Rezolucije Vijeća sigurnosti Ujedinjenih naroda 1244 također može imati pristup financiranju iz višedržavnih i horizontalnih programa.
   5.   UVJETOVANOST
   
   Pomoć zemljama zapadnog Balkana uvjetovana je napretkom u ispunjavanju kriterija iz Kopenhagena i ostvarivanju posebnih prioriteta iz ovog Europskog partnerstva. Nepoštovanje ovih uvjeta moglo bi prouzročiti da Vijeće poduzme odgovarajuće mjere na temelju članka 21. Uredbe (EZ) br. 1085/2006 ili, u slučaju programa donesenih prije 2007., na temelju članka 5. Uredbe (EZ) br. 2666/2000. Pomoć također podliježe uvjetima koje je utvrdilo Vijeće u svojim zaključcima od 29. travnja 1997., posebno s obzirom na radnje koje primatelj poduzima pri obavljanju demokratskih, gospodarskih i institucionalnih reformi. Posebni uvjeti također su uključeni u pojedinačne godišnje programe. Financijske odluke će pratiti financijski sporazumi potpisani s nadležnim tijelima.
   6.   PRAĆENJE
   
   Provedba Europskog partnerstva ispitivat će se mehanizmima utvrđenim na temelju procesa stabilizacije i pridruživanja, posebno godišnjim izvješćima koje podnosi Komisija.
   
      (1)  SL L 306, 7.12.2000., str. 1. Uredba kako je zadnje izmijenjena Uredbom (EZ) br. 2112/2005 (SL L 344, 27.12.2005., str. 23.).
   PRILOG 2.
   PRIORITETI ZA SRBIJU
   KRATKOROČNI PRIORITETI
   
      Ključni prioriteti
   
   
               —
            
            
               Osigurati usklađenost s budućim obvezama na temelju Sporazuma o stabilizaciji i pridruživanju (SSP), a posebno Privremenog sporazuma (IA).
            
         
               —
            
            
               Osigurati punu suradnju s Međunarodnim kaznenim sudom za bivšu Jugoslaviju (MKSJ).
            
         
               —
            
            
               Konstruktivno surađivati po pitanjima u vezi Kosova.
            
         
               —
            
            
               Osigurati da se Ustav i ustavno pravo provode u skladu s europskim standardima.
            
         
               —
            
            
               Nastaviti napore u provedbi reforme javne uprave, uključujući sustav plaća državne službe, kako bi se osiguralo transparentno zapošljavanje i promicanje kao i profesionalnost i odgovornost, jačati europske integracijske strukture, poboljšati koordinaciju u cijeloj javnoj upravi i parlamentu te obratiti posebnu pozornost na koordinaciju politika.
            
         
               —
            
            
               Poboljšati funkcioniranje pravosuđa, jamčiti njegovu neovisnost, odgovornost, profesionalizam i učinkovitost te osigurati da se razvoj karijere i zapošljavanje sudaca i tužitelja temelji na tehničkim i stručnim kriterijima i bez političkog utjecaja. Osigurati pravilno funkcioniranje Ustavnog suda.
            
         
               —
            
            
               Jačati borbu protiv korupcije na svim razinama i razvijati sveobuhvatni javni sustav financijske kontrole za povećanje transparentnosti i odgovornosti u korištenju javnih financija.
            
         
               —
            
            
               Dovršiti proces privatizacije ili prema potrebi likvidaciju društvenih ili državnih poduzeća.
            
         
      Politički kriteriji
   
   
      
         Demokracija i vladavina prava
      
   
   
      Ustav
   
   
               —
            
            
               Uskladiti zakonodavstvo i institucije s novim Ustavom.
            
         
      Parlament
   
   
               —
            
            
               Dovršiti reformu pravnog okvira o izborima (uključujući registar birača), uskladiti ga s novim ustavnim zahtjevima i osigurati transparentnost i odgovornost financiranja političkih stranaka, uključujući reviziju postojećeg zakonodavstva kako bi se osiguralo dovoljno praćenje i sankcije.
            
         
      Javna uprava
   
   
               —
            
            
               Uspostaviti potpuno funkcionalan ured javnog pravobranitelja u skladu sa zakonodavnim zahtjevima i osigurati pravilno praćenje preporuka pravobranitelja.
            
         
      Civilni nadzor snaga sigurnosti
   
   
               —
            
            
               Osigurati veći demokratski nadzor pojačavajući parlamentarnu kontrolu i uspostavljajući transparentnije upravljanje financijama.
            
         
      Pravosudni sustav
   
   
               —
            
            
               Osigurati punu neovisnost sudova i sustava tužiteljstva.
            
         
               —
            
            
               Jačati ured tužitelja za ratne zločine.
            
         
               —
            
            
               Provesti plan djelovanja o strategiji reforme pravosuđa.
            
         
               —
            
            
               Donijeti i provoditi zakonodavstvo o obveznom početnom i kontinuiranom osposobljavanju sudaca, tužitelja i sudskog pomoćnog osoblja i jačati centre za osposobljavanje.
            
         
               —
            
            
               Racionalizirati sudski sustav, modernizirati postupke, uvesti učinkovit sustav za upravljanje sudovima i osnovati administrativne i žalbene sudove.
            
         
               —
            
            
               Stvoriti informacijsko-komunikacijsku mrežu za tužitelje na svim razinama, osigurati provedbu sudskih odluka i daljnje jačanje kapaciteta za vođenje sudskih postupaka u zemlji u potpunom skladu s međunarodnim obvezama prema MKSJ-u.
            
         
      Politika borbe protiv korupcije
   
   
               —
            
            
               Provesti plan djelovanja o strategiji za borbu protiv korupcije i uspostaviti samostalnu i učinkovitu agenciju za borbu protiv korupcije.
            
         
               —
            
            
               Ratificirati međunarodne konvencije protiv korupcije.
            
         
               —
            
            
               Dalje pojasniti i provoditi propise koji se odnose na sprečavanje sukoba interesa u skladu s međunarodnim standardima.
            
         
               —
            
            
               Razviti i provesti transparentan sustav izjave o imovnom stanju javnih dužnosnika.
            
         
      Ljudska prava i zaštita manjina
   
   
               —
            
            
               Ispuniti sve obveze koje proizlaze iz članstva u Vijeću Europe.
            
         
               —
            
            
               Osigurati poštovanje odredaba novog ustava koje se odnose na ljudska prava.
            
         
               —
            
            
               Nastaviti deinstitucionalizaciju usluga i pomoći na razini zajednice za uzdržavane osobe, uključujući u području mentalnog zdravlja.
            
         
      Građanska i politička prava
   
   
               —
            
            
               Preispitati relevantno zakonodavstvo o vjerskim pravima kako bi se osiguralo da su u skladu s Ustavom.
            
         
               —
            
            
               Djelovati u navodnim slučajevima zlostavljanja i ojačati unutarnju kontrolu službi koje se bave zlostavljanjima koje počine agenti službi za izvršavanje zakona.
            
         
               —
            
            
               Poboljšati uvjete u zatvorima, osigurati odgovarajući nadzor zatvorskih uvjeta za dugoročne zatvorenike i zatvorenike osuđene za organizirani kriminal i osigurati daljnje osposobljavanje zatvorskog/kaznioničkog osoblja i unapređenje objekata za posebne potrebe.
            
         
               —
            
            
               Poboljšati funkcioniranje vijeća za emitiranje u skladu s međunarodnim standardima, osigurati poštenu i transparentnu dodjelu regionalnih i lokalnih frekvencija medijskim operaterima.
            
         
               —
            
            
               U potpunosti provesti Zakon o slobodnom pristupu informacijama i jačati ured povjerenika za slobodan pristup informacijama kako bi se osiguralo provođenje odluka/preporuka.
            
         
               —
            
            
               Donijeti zakonodavstvo o udrugama i pravnom statusu nevladinih organizacija, poticati razvoj organizacija civilnog društva i redoviti dijalog s civilnim društvom o inicijativama politika.
            
         
               —
            
            
               Unaprijediti pristup pravosuđu.
            
         
      Socijalna i gospodarska prava
   
   
               —
            
            
               Donijeti sveobuhvatno zakonodavstvo protiv diskriminacije i osigurati odgovarajuću institucionalnu potporu žrtvama.
            
         
               —
            
            
               Usvojiti odgovarajuće zakonodavstvo o povratu imovine i osigurati punu provedbu.
            
         
               —
            
            
               Poboljšati zaštitu prava žena i djece.
            
         
      Manjinska prava, kulturna prava i zaštita manjina
   
   
               —
            
            
               Osigurati poštovanje ustavnih odredbi o kulturnim i manjinskim pravima i u potpunosti provoditi strategije i planove djelovanja relevantne za integraciju Roma, uključujući povratnike.
            
         
               —
            
            
               Nastaviti napore u promicanju dobrih međuetničkih odnosa, uključujući mjere u području obrazovanja, jačati rad nacionalnih vijeća manjina, uključujući usvajanje propisa koji još nisu usvojeni, promicati sudjelovanje manjina u pravosudnim tijelima i tijelima za izvršavanje zakona te nastaviti aktivnosti podizanja svijesti, uključujući uporabu manjinskih jezika.
            
         
               —
            
            
               Prilagoditi relevantno zakonodavstvo koje se odnosi na novi ustav i osigurati punu provedbu manjinskih prava, posebno na obrazovanje na materinskom jeziku.
            
         
               —
            
            
               Donijeti novo zakonodavstvo o izbjeglicama i dalje provoditi nacionalnu strategiju o izbjeglicama.
            
         
      
         Regionalna pitanja i međunarodne obveze
      
   
   
               —
            
            
               Nastaviti poštovati Daytonski sporazum i Pariški ugovor.
            
         
               —
            
            
               Poduzeti mjere za pridržavanje presude Međunarodnog suda iz veljače 2007. o slučaju koji je pokrenula Bosna i Hercegovina protiv Srbije i Crne Gore u vezi primjene Konvencije o sprečavanju i kažnjavanju zločina genocida.
            
         
               —
            
            
               Doprinijeti jačanju regionalne suradnje, pomirenja i dobrosusjedskih odnosa, uključujući promicanje prijelaza iz Pakta o stabilnosti u regionalni okvir suradnje i učinkovitu provedbu Srednjoeuropskog ugovora o slobodnoj trgovini (CEFTA).
            
         
               —
            
            
               Sklopiti i primijeniti sporazume sa susjednim zemljama o prekograničnoj suradnji, borbi protiv organiziranog kriminala, nedozvoljenoj trgovini i krijumčarenju, pravosudnoj suradnji, nadzoru granica i okolišu.
            
         
               —
            
            
               Doprinijeti rješavanju neriješenih graničnih pitanja s Hrvatskom i s Bosnom i Hercegovinom.
            
         
               —
            
            
               Osigurati pravo na stvarni izbor između održivog povratka i integracije te doprinijeti da se osigura puna provedba Sarajevske deklaracije.
            
         
      Gospodarski kriteriji
   
   
               —
            
            
               Provesti fiskalnu politiku usmjerenu na stabilnost, uključujući politiku plaća javnog sektora, čiji je cilj fiskalna konsolidacija te doprinosi niskoj inflaciji i vanjskoj održivosti.
            
         
               —
            
            
               Nastaviti s reformama upravljanja javnim financijama radi jačanja kontrole, transparentnosti, odgovornosti i učinkovitosti.
            
         
               —
            
            
               Nastaviti monetarnu politiku koja doprinosi stabilnosti cijena kako bi se smanjila i učvrstila inflacijska očekivanja.
            
         
               —
            
            
               Poboljšati stečajne postupke radi ubrzanja izlaska s tržišta neodrživih poduzeća i poticanja strukturnih promjena.
            
         
               —
            
            
               Dovršiti liberalizaciju preostalih administrativno reguliranih cijena radi poboljšanja učinkovitosti tržišnih mehanizama i raspodjele sredstava.
            
         
               —
            
            
               Dalje jačati financijski nadzor kako bi se osigurala stabilnost financijskog sektora.
            
         
               —
            
            
               Dalje razvijati i provoditi reforme mirovinskog sustava i nastaviti reformu sustava zdravstvenog osiguranja te ubrzati restrukturiranje i privatizaciju sektora osiguranja.
            
         
               —
            
            
               Nastaviti s naporima u formaliziranju sive ekonomije i provesti sustav upravljanja javnim rashodima i porezne reforme.
            
         
               —
            
            
               Razviti stabilno i funkcionalno tržište zemljištem/nekretninama i pripremiti zakonodavstvo koje se odnosi na katastar.
            
         
               —
            
            
               Nastaviti s naporima u promicanju zapošljavanja, uključujući pomoću strukovnog osposobljavanja i reformi tržišta rada, poboljšati javne službe za zapošljavanje i provesti strategiju zapošljavanja osoba s invaliditetom.
            
         
      Europski standardi
   
   
      
         Unutarnje tržište
      
   
   
      Slobodno kretanje robe
   
   
               —
            
            
               Nastaviti s usklađivanjem pravnog okvira za normizaciju, certificiranje, mjeriteljstvo, akreditaciju i ocjenjivanje sukladnosti s europskim normama. Nastaviti s usvajanjem europskih normi i osnovati nacionalno koordinacijsko tijelo za kvalitetu infrastrukturu odgovorno za jačanje cijelog područja.
            
         
               —
            
            
               Uspostaviti strukturu nadzora nad tržištem i osigurati koordinaciju između tijela za nadzor nad tržištem.
            
         
               —
            
            
               Prilagoditi trgovinski režim i relevantno zakonodavstvo radi usklađivanja s obvezama koje proizlaze iz WTO-a, SSP-a i CEFTA-e.
            
         
               —
            
            
               Uspostaviti mehanizme unutarnjeg savjetovanja i izvješćivanja za nove tehničke propise prije usvajanja mjera koje imaju utjecaj na trgovinu.
            
         
               —
            
            
               Ojačati administrativnu sposobnost u području zaštite potrošača.
            
         
      Slobodno kretanje kapitala
   
   
               —
            
            
               Nastaviti razvijati sustav platnog prometa s inozemstvom u skladu s međunarodnim pravilima i uspostaviti nacionalni tretman za kupnju nekretnina.
            
         
      Carine i porezi
   
   
               —
            
            
               Dovršiti usklađivanje carinskog zakonodavstva potrebnog za pravilnu provedbu SSP-a, jačanje kapaciteta carinske službe za borbu protiv korupcije, prekograničnog kriminala i utaje poreza i ojačati sposobnost provedbe zakona, posebno u područjima analize rizika i kontrole nakon carinjenja.
            
         
               —
            
            
               Nastaviti usklađivanje poreznog zakonodavstva s pravnom stečevinom, provođenje poreznog zakonodavstva, posebno u naplati poreznih davanja i kontrole radi smanjivanja poreznih prijevara i povećanja provedbene sposobnosti.
            
         
               —
            
            
               Preuzeti načela iz pravila postupanja pri oporezivanju poduzeća i osigurati da nove porezne mjere budu u skladu s tim načelima.
            
         
      Tržišno natjecanje
   
   
               —
            
            
               Poboljšati postojeće zakonodavstvo o tržišnom natjecanju u skladu sa zahtjevima SSP-a i jačati administrativnu sposobnost komisije za zaštitu tržišnog natjecanja kako bi se osiguralo učinkovito i neovisno izvršavanje pravila u skladu s pravnom stečevinom EU-a.
            
         
               —
            
            
               Osnovati neovisno i funkcionalno tijelo za praćenje državnih potpora.
            
         
               —
            
            
               Unaprijediti postupke kontrole spajanja radi jačanja učinkovitosti komisije za zaštitu tržišnog natjecanja.
            
         
               —
            
            
               Uspostaviti odgovarajući pravni okvir za državne potpore u skladu sa zahtjevima SSP-a.
            
         
      Javna nabava
   
   
               —
            
            
               Provesti dosljedan i učinkovit režim javne nabave, osigurati neovisnost tijela javne nabave, osigurati transparentne postupke, bez obzira na vrijednost predmetnih ugovora i nediskriminaciju između dobavljača iz Srbije i EU-a te ojačati provedbenu sposobnost u ovom sektoru.
            
         
      Pravo intelektualnog vlasništva
   
   
               —
            
            
               Nastaviti s jačanjem zaštite prava intelektualnog vlasništva i jačanje administrativne sposobnosti za priznavanje patenata te održivu provedbu i izvršavanje prava intelektualnog vlasništva.
            
         
      Zapošljavanje i socijalna politika
   
   
               —
            
            
               Razviti primjerene administrativne strukture i sposobnost u području zdravstvene zaštite.
            
         
      Obrazovanje i istraživanje
   
   
               —
            
            
               Nastaviti s naporima u poboljšanju obrazovnog sustava; uspostaviti bolje veze između strukovnog i visokog obrazovanja te tržišta rada i gospodarskih potreba; jačati administrativnu sposobnost i poboljšati koordinaciju između relevantnih tijela.
            
         
               —
            
            
               Ratificirati Unescovu Konvenciju o zaštiti i promicanju raznolikosti kulturnih izričaja.
            
         
      Pitanja u vezi s WTO-om
   
   
               —
            
            
               Nastaviti s pripremama za pristupanje WTO-u.
            
         
      
         Sektorske politike
      
   
   
      Industrija i mala i srednja poduzeća
   
   
               —
            
            
               Provoditi Europsku povelju o malim i srednjim poduzećima i smanjivati administrativne prepreke za malo i srednje poduzetništvo.
            
         
               —
            
            
               Usvojiti novu srednjoročnu stratešku politiku i industrijsku politiku malog i srednjeg poduzetništva, te nakon toga operativni plan djelovanja.
            
         
               —
            
            
               Jačati vijeće za malo i srednje poduzetništvo kao instrument za javno-privatnu i međuministarsku suradnju radi utjecaja na stvaranje i donošenje politika malog i srednjeg poduzetništva.
            
         
      Poljoprivreda
   
   
               —
            
            
               Jačati administrativnu sposobnost potrebnu za formuliranje i provedbu politike poljoprivrednog i ruralnog razvoja.
            
         
               —
            
            
               Ažurirati zakonodavstvo te jačati primjenu i kontrolu u područjima sigurnosti hrane i veterinarskih i fitosanitarnih pitanja.
            
         
               —
            
            
               Proširiti identifikaciju i registraciju životinja na sve bitne vrste.
            
         
               —
            
            
               Nastaviti s nadogradnjom veterinarskih, fitosanitarnih, vinarskih i sanitarnih laboratorija, inspektorata i kontrola na vanjskim granicama.
            
         
      Okoliš
   
   
               —
            
            
               Ubrzati usklađivanje zakonodavstva i standarda s pravnom stečevinom EU-a.
            
         
               —
            
            
               Provoditi usvojeno zakonodavstvo, posebno o procjeni utjecaja na okoliš.
            
         
               —
            
            
               Započeti primjenu Protokola iz Kyota.
            
         
               —
            
            
               Usvojiti i provoditi nacionalnu strategiju za zaštitu okoliša i strategiju održivog razvoja.
            
         
               —
            
            
               Jačati administrativnu sposobnost tijela nadležnih za planiranje, dozvole, inspekciju i praćenje kao i vođenje projekata, jačati sposobnost na lokalnoj razini i osigurati koordinaciju između središnje i lokalne razine.
            
         Dodatno razviti i početi provoditi planove gospodarenja otpadom te početi izgradnju objekta za obradu i sigurno odlaganje opasnog otpada.
   
      Prometna politika
   
   
               —
            
            
               Nastaviti primjenu Memoranduma o razumijevanju o razvoju osnovne regionalne prometne mreže Jugoistočne Europe i jačati suradnju s Prometnim opservatorijem jugoistočne Europe.
            
         
               —
            
            
               Usvojiti i provoditi nacionalnu prometnu strategiju. Poduzeti mjere za poboljšanje stanja sigurnosti na cestama.
            
         
               —
            
            
               Provoditi obveze koje su preuzete u okviru prve prijelazne faze Sporazuma o europskom zajedničkom zračnom prostoru.
            
         
               —
            
            
               Restrukturirati željeznički sektor i osnovati željezničke institucije.
            
         
               —
            
            
               Razviti prijevoz unutarnjim plovnim putovima, uključujući uspostavu informacijskih usluga za riječni promet.
            
         
      Energija
   
   
               —
            
            
               Ispuniti obveze koje proizlaze iz Ugovora o energetskoj zajednici s obzirom na punu primjenu pravne stečevine o unutarnjem tržištu plina i električne energije i na prekograničnu razmjenu električne energije.
            
         
               —
            
            
               Izmijeniti i primijeniti Zakon o energiji i osigurati nesmetano funkcioniranje nezavisne energetske regulatorne agencije.
            
         
               —
            
            
               Nastaviti nadzor okoliša u energetskim pogonima, rješavajući se najgorih zagađivača, osigurati razdvajanje radi restrukturiranja i otvaranja tržišta te učiniti daljnji napredak prema regionalnom energetskom tržištu, posebno poboljšavajući međusobnu povezanost sa susjednim zemljama.
            
         
               —
            
            
               Pristupiti relevantnim međunarodnim konvencijama u vezi s nuklearnom sigurnošću i osnovati odgovarajuće regulatorno tijelo.
            
         
               —
            
            
               Nastaviti demontiranje istraživačkog reaktora Vinča.
            
         
               —
            
            
               Jačati administrativnu sposobnost unutar relevantnih ministarstava.
            
         
      Informacijsko društvo i mediji
   
   
               —
            
            
               Osigurati punu liberalizaciju sektora elektroničkih komunikacija i neovisnosti regulatornih tijela, osigurati da se usvojena strategija provodi, uključujući donošenje i provedbu potrebnih zakona i politika te jačati administrativnu sposobnost.
            
         
               —
            
            
               Započeti usklađivanje s pravnom stečevinom o audiovizualnom sektoru i poboljšati transparentnost i pouzdanost, posebno Republičke radiodifuzne agencije.
            
         
               —
            
            
               Potpisati i ratificirati Europsku konvenciju o prekograničnoj televiziji.
            
         
      Financijska kontrola
   
   
               —
            
            
               Usvojiti i provoditi javnu politiku unutarnje financijske kontrole.
            
         
               —
            
            
               Razviti postupke i administrativnu sposobnost za osiguravanje učinkovite zaštite financijskih interesa Europske unije.
            
         
      Statistika
   
   
               —
            
            
               Izmijeniti Zakon o statistici i jačati suradnju i koordinaciju unutar nacionalnog statističkog sustava.
            
         
               —
            
            
               Provesti popis poljoprivrede, stvoriti poljoprivredni registar i nastaviti razvoj nacionalnih računa prema ESA 95, uključujući poboljšanjem izvora podataka.
            
         
      
         Pravda, sloboda i sigurnost
      
   
   
      Vize, granična kontrola, azil i migracije
   
   
               —
            
            
               Provoditi strategiju integriranog upravljanja granicama (IBM) i jačati suradnju između agencija IBM-a.
            
         
               —
            
            
               Poboljšati prekograničnu policijsku suradnju u skladu s najboljom praksom, jačati sposobnost granične policije i pružiti modernu infrastrukturu i opremu za graničnu policiju, posebno u području IT-a.
            
         
               —
            
            
               Uskladiti vizni režim s pravnom stečevinom i provoditi sporazum o viznim olakšicama između EU-a i Srbije.
            
         
               —
            
            
               Osigurati učinkovitu provedbu zahtjeva za isporuku kvalitetnih putnih i osobnih isprava.
            
         
               —
            
            
               Donijeti i provoditi zakonodavstvo o azilu, osigurati funkcioniranje prihvatnih centara za tražitelje azila i osigurati osnivanje operativnog tijela za zahtjeve za azilom.
            
         
               —
            
            
               Provesti sporazum o ponovnom prihvatu između EU-a i Srbije.
            
         
               —
            
            
               Usvojiti strategiju za reintegraciju povratnika, uključujući rješavanje društveno-gospodarskih uvjeta.
            
         
      Pranje novca
   
   
               —
            
            
               Usvojiti potrebno zakonodavstvo i nacionalnu strategiju, uključujući raspored, protiv pranja novca i financiranja terorizma, jačati nacionalna tijela za borbu protiv pranja novca i poboljšati međuagencijsku i međunarodnu suradnju.
            
         
      Droge
   
   
               —
            
            
               Povećati sposobnost za borbu protiv trgovanja drogom, razviti i početi provoditi nacionalne strategije protiv droge u skladu sa strategijom EU-a protiv droga i poboljšati međunarodnu suradnju.
            
         
      Policija
   
   
               —
            
            
               Osigurati punu provedbu Zakona o policiji radi uspostave profesionalnosti i pouzdanosti, poboljšati transparentnost, razvijati modernu policiju koja je slobodna od neprimjerenog političkog uplitanja i povećati sposobnost pomoću specijaliziranog osposobljavanja.
            
         
               —
            
            
               Poduzeti potrebne korake za sklapanje sporazuma o suradnji s Europolom.
            
         
      Borba protiv organiziranog kriminala i terorizma
   
   
               —
            
            
               Donijeti potrebne zakonodavstvo, razvijati sposobnost za oduzimanje imovine, provoditi nacionalnu strategiju borbe protiv organiziranog kriminala i jačati kriminalističku obavještajnu djelatnost.
            
         
               —
            
            
               Nastaviti borbu protiv trgovine ljudima, uključujući provođenje strategije suzbijanja trgovine ljudima te pružanje adekvatne pomoći i zaštite žrtvama.
            
         
               —
            
            
               Povećati učinkovitost međunarodne suradnje i provoditi relevantne međunarodne konvencije o terorizmu.
            
         
               —
            
            
               Poboljšati suradnju i razmjenu informacija između svih grana sigurnosnih službi i s drugim državama te sprečavati financiranje i pripremu terorističkih činova.
            
         
      Zaštita osobnih podataka
   
   
               —
            
            
               Revidirati pravni okvir, potpisati relevantne međunarodne konvencije i osnovati neovisno nadzorno tijelo.
            
         SREDNJOROČNI PRIORITETI
   
      Politički kriteriji
   
   
      
         Demokracija i vladavina prava
      
   
   
      Javna uprava
   
   
               —
            
            
               Dalje jačati sposobnost europskih integracija u sklopu javne uprave, ugrađujući potrebne strukture u sklopu nadležnih ministarstava i u cijeloj vladi te poboljšati mehanizme suradnje sa svim službama koje se bave europskim integracijama.
            
         
               —
            
            
               Nastaviti punu provedbu zakona o državnoj službi i javnoj upravi, provoditi mjere za razvoj ljudskih potencijala u državnoj službi, jačati donošenje odluka i koordinacijske sposobnost javne uprave na državnoj i lokalnoj razini, uspostaviti centralizirani sustav obračuna plaća, provoditi ustavne odredbe koje se odnose na decentralizaciju i osigurati sredstva za lokalnu samoupravu.
            
         
      Civilni nadzor snaga sigurnosti
   
   
               —
            
            
               Nastaviti restrukturiranje i reformu oružanih snaga i povećati transparentnost i civilni nadzor nad oružanim snagama.
            
         
      Pravosudni sustav
   
   
               —
            
            
               Smanjiti zaostatke u sudskim predmetima i dalje povećati učinkovitost i stručnost sudova.
            
         
               —
            
            
               Uvesti jedinstvene standarde radi prikupljanja pouzdanih podataka o sudstvu.
            
         
      Politika borbe protiv korupcije
   
   
               —
            
            
               Osigurati punu usklađenost s međunarodnim konvencijama o borbi protiv korupcije. Dalje jačati sposobnost antikorupcijskih tijela.
            
         
      Ljudska prava i zaštita manjina
   
   
               —
            
            
               Provoditi zakonodavstvo protiv diskriminacije.
            
         
               —
            
            
               Nastaviti napore za integraciju i poboljšanje uvjeta za djecu s invaliditetom. Reformirati sustav skrbi o djeci i osigurati redovito obrazovanje za djecu pripadnike manjina.
            
         
      Regionalna pitanja i međunarodne obveze
   
   
               —
            
            
               Omogućiti integraciju izbjeglica koji se ne žele vratiti.
            
         
      Gospodarski kriteriji
   
   
               —
            
            
               Jačati fiskalnu konsolidaciju i smanjiti ulogu državnog sektora, mjereno rashodima razmjerno BDP-u, kako bi se stvorio prostor za razvoj privatnog sektora i rast.
            
         
               —
            
            
               Ubrzati privatizaciju i prema potrebi likvidaciju poduzeća u državnom vlasništvu radi jačanja korporativnog upravljanja, smanjiti kvazifiskalne gubitke, doprinijeti fiskalnoj konsolidaciji i povećati udio aktivnosti privatnog sektora.
            
         
               —
            
            
               Smanjiti strukturne krutosti koje koče tržište rada, posebno u vezi s regulacijom tržišta rada, povećati stope sudjelovanja i zaposlenosti.
            
         
               —
            
            
               Smanjiti državne potpore u odnosu na BDP i jačati politiku tržišnog natjecanja kako bi se omogućilo slobodno i nenarušeno natjecanje za dobrobit potrošača Srbije.
            
         
               —
            
            
               Poboljšati obrazovni sustav s ciljem povećanja vještina koje potiču mogućnosti zapošljavanja i dugoročnog gospodarskog rasta.
            
         
               —
            
            
               Poboljšati poslovno okruženje kako bi se povećala nova strana izravna ulaganja.
            
         
      Europski standardi
   
   
      
         Unutarnje tržište
      
   
   
      Slobodno kretanja roba
   
   
               —
            
            
               Nastaviti razvijati normizaciju i pripreme za punopravno članstvo u europskim organizacijama za normizaciju.
            
         
      Slobodno kretanje kapitala
   
   
               —
            
            
               Daljnja liberalizacija kratkoročnih i srednjoročnih kretanja kapitala.
            
         
      Carine i porezi
   
   
               —
            
            
               Osigurati kontinuirano usklađivanje carina i poreza kao i ostalog fiskalnog zakonodavstva s pravnom stečevinom i nastaviti jačati administrativnu sposobnost za provedbu tog zakonodavstva i za borbu protiv korupcije, prekograničnog kriminala i utaje poreza.
            
         
               —
            
            
               Poboljšati transparentnost i razmjenu informacija s državama članicama EU-a radi olakšavanja provedbe mjera za sprečavanje izbjegavanja ili utaje poreza.
            
         
      Tržišno natjecanje
   
   
               —
            
            
               Provoditi zakonodavstvo o državnim potporama i osigurati učinkovito funkcioniranje tijela za praćenje državnih potpora.
            
         
      Zapošljavanje i socijalna politika
   
   
               —
            
            
               Usvojiti mjere za povećanje stope upisa u škole na srednjoškolskoj razini djece iz svih zajednica.
            
         
               —
            
            
               Dalje razvijati politike socijalne uključenost i socijalne zaštite.
            
         
               —
            
            
               Osigurati funkcionalan i reprezentativan socijalni dijalog.
            
         
               —
            
            
               Poduzeti daljnje napore za poboljšanje položaja osoba s invaliditetom.
            
         
      Obrazovanje i istraživanje
   
   
               —
            
            
               Usvojiti nacionalni kvalifikacijski okvir za strukovno obrazovanje i osposobljavanje; promicati regionalnu suradnju u području visokog obrazovanja.
            
         
               —
            
            
               Usvojiti politiku integriranog istraživanja.
            
         
      
         Sektorske politike
      
   
   
      Malo i srednje poduzetništvo i industrijska politika
   
   
               —
            
            
               Nastaviti provedbu Europske povelje o malim poduzećima.
            
         
      Poljoprivreda
   
   
               —
            
            
               Nastaviti napore u jačanju administrativnih struktura i kapaciteta potrebnih za formuliranje i provedbu politike poljoprivrednog i ruralnog razvoja.
            
         
               —
            
            
               Nastaviti jačanje veterinarskih, sanitarnih, fitosanitarnih i zakona o sigurnosti hrane i kontrole.
            
         
               —
            
            
               Poboljšati gospodarenje otpadom i smanjiti poljodjeljsko onečišćenje.
            
         
               —
            
            
               Nastaviti nadogradnju objekata za preradu hrane kako bi se ispunili zahtjevi EU-a.
            
         
      Okoliš
   
   
               —
            
            
               Osigurati punu primjenu i provedbu zakonodavstva koje je usklađeno sa zakonodavstvom EU-a.
            
         
               —
            
            
               Provesti relevantne međunarodne konvencije i Protokol iz Kyota.
            
         
               —
            
            
               Usvojiti i započeti provedbu strategije o onečišćenju zraka, gospodarenju otpadom i zaštiti prirode.
            
         
               —
            
            
               Potpuno provesti nacionalnu strategiju zaštite okoliša i strategiju upravljanja vodama.
            
         
               —
            
            
               Dalje jačati administrativnu sposobnost institucija za zaštitu okoliša na nacionalnoj i lokalnoj razini.
            
         
               —
            
            
               Provesti višegodišnji plan za financiranje politike zaštite okoliša, uključujući ulaganja.
            
         
               —
            
            
               Dovršiti izgradnju objekta za obradu i sigurno odlaganje opasnog otpada.
            
         
      Prometna politika
   
   
               —
            
            
               Nastaviti primjenu Memoranduma o razumijevanju o razvoju osnovne regionalne prometne mreže Jugoistočne Europe i ojačati suradnju s Prometnim opservatorijem jugoistočne Europe.
            
         
               —
            
            
               Jačati daljnju administrativnu sposobnost, uključujući pripremu projekta za velike investicije i održavanje infrastrukture.
            
         
               —
            
            
               Osigurati dodatno usklađivanje zakonodavstva s pravnom stečevinom o prometu, posebno s obzirom na tehničke i sigurnosne standarde (uključujući provedbu digitalnog tahografa).
            
         
               —
            
            
               Provoditi obveze koje su preuzete u okviru prve prijelazne faze Sporazuma o europskom zajedničkom zračnom prostoru.
            
         
      Energija
   
   
               —
            
            
               Usvojiti i provoditi dugoročnu strategiju za ekološki održivu energetsku politiku.
            
         
               —
            
            
               Nastaviti s provedbom regionalnih i međunarodnih obveza u tom području radi uspostave konkurentnog regionalnog tržišta energije.
            
         
               —
            
            
               Dovršiti demontiranje istraživačkog reaktora Vinca.
            
         
      Informacijsko društvo i mediji
   
   
               —
            
            
               Početi provoditi EU okvir za elektroničke komunikacije i nastaviti usklađivanje s pravnom stečevinom Europske komisije za audiovizualni sektor.
            
         
      Financijska kontrola
   
   
               —
            
            
               Razviti i provesti načela decentralizirane upravljačke pouzdanosti i funkcionalno neovisne unutarnje revizije u skladu s međunarodno prihvaćenim standardima i najboljom praksom EU-a.
            
         
               —
            
            
               Dalje razvijati postupke i administrativnu sposobnost radi osiguranja učinkovite zaštite financijskih interesa EU-a.
            
         
      Statistika
   
   
               —
            
            
               Dalje razvijati sustav upravljanja kvalitetom; uspostaviti poljoprivrednu statistiku i dalje razvijati sva sektorska statistička područja.
            
         
      
         Pravda, sloboda i sigurnost
      
   
   
      Vize, granična kontrola, azil i migracije
   
   
               —
            
            
               Nastaviti s jačanjem kapaciteta granične policije i carinskih službi, poboljšati objekte na graničnim prijelazima i poboljšati suradnju sa susjednim zemljama u borbi protiv trgovine ljudima.
            
         
               —
            
            
               Osigurati održiva rješenja za integraciju ponovno prihvaćenih osoba.
            
         
      Droge
   
   
               —
            
            
               U potpunosti provesti nacionalnu strategiju borbe protiv zlouporabe droga.
            
         
      Policija
   
   
               —
            
            
               Nastaviti restrukturiranje policijskih službi, osigurati transparentnost i pouzdanost, reformirati policijsko obrazovanje te osigurati suradnju i koordinaciju između agencija za izvršavanje zakona.
            
         
      Borba protiv organiziranog kriminala i terorizma
   
   
               —
            
            
               Osigurati funkcioniranje učinkovitog sustav zaštite svjedoka, poboljšati regionalnu suradnju, pojačati borbu protiv gospodarskog i financijskog kriminala (uključujući pranje novca i krivotvorenje novca), prijevara i korupcije, olakšati postavljanje časnika za vezu dodijeljenih iz država članica EU-a u relevantnim državnim tijelima koja su uključena u borbu protiv organiziranog kriminala i provedba Konvencije o transnacionalnom organiziranom kriminalu iz Palerma.
            
         
               —
            
            
               Jačati sposobnost u Ministarstvu unutarnjih poslova (posebno Odjela za organizirani kriminal) i razviti postupke i kapacitete dijeljenja obavještajnih podataka među agencijama.
            
         PRILOG 3.
   PRIORITETI ZA KOSOVO NA TEMELJU REZOLUCIJE VIJEĆA UJEDINJENIH NARODA 1244
   KRATKOROČNI PRIORITETI
   
      Ključni prioriteti
   
   
               —
            
            
               Nastaviti blisko surađivati s timovima za planiranje koji pripremaju predviđenu međunarodnu/EU misiju kako bi mogli u potpunosti provesti dogovor.
            
         
               —
            
            
               Konstruktivno surađivati u pitanjima u vezi sa Srbijom.
            
         
               —
            
            
               Osigurati punu suradnju s Međunarodnim kaznenim sudom za bivšu Jugoslaviju.
            
         
               —
            
            
               Osigurati puno poštovanje vladavine prava, ljudskih prava i zaštite manjina te provoditi politiku nulte tolerancije protiv korupcije, organiziranog kriminala i financijskog kriminala.
            
         
               —
            
            
               Osigurati demokratsko upravljanje i pružanje javnih usluga svim osobama na Kosovu, uvodeći profesionalnu, odgovornu, dostupnu, reprezentativnu javnu upravu bez neprimjerenog političkog uplitanja.
            
         
               —
            
            
               Unaprijediti reforme samouprave i povećati administrativnu sposobnost kako bi se olakšala decentralizacija, uzimajući u obzir stajališta i interese svih zajednica na Kosovu, donijeti zakonodavni okvir i dodijeliti odgovarajuća proračunska sredstava.
            
         
               —
            
            
               Stvoriti klimu za pomirenje, međuetničku toleranciju i održivu višenacionalnost koja pogoduje povratku raseljenih osoba. Osigurati poštovanje, sigurnost, slobodu kretanja i sudjelovanje svih zajednica. Izričito osuditi sve pojave protumanjinskih osjećaja. Snažno progoniti sav međuetnički kriminal.
            
         
               —
            
            
               Osigurati puno poštovanje vjerskih sloboda. Osigurati zaštitu kulturne i vjerske baštine te poduzeti mjere za sprečavanje i kazneni progon napada na vjerska mjesta.
            
         
               —
            
            
               Stvoriti društvo bez diskriminacije bilo koje vrste i promicati integraciju skupina u nepovoljnom položaju.
            
         
               —
            
            
               Nastaviti jačanje vlasničkih prava, pravnog okvira i pristupa sudovima, radi promicanja poslovnog ozračja.
            
         
      Politički kriteriji
   
   
      
         Demokracija i vladavina prava
      
   
   
      Privremene institucije samouprave
   
   
               —
            
            
               U cijelosti osigurati učinkovito funkcioniranje skupštine i njezinih vijeća, vlade i općina, uključujući puno poštovanje odgovarajućih poslovnika i pravila postupanja te prava i interesa svih zajednica.
            
         
               —
            
            
               Povećati izvršni nadzor od strane skupštine, te pouzdanost i transparentnost unutar nje. Jačati njezinu administrativnu sposobnost.
            
         
               —
            
            
               Pravodobno objavljivati službeni list i osigurati da je sadržaj u potpunosti točan. Pojačati provjere pojedinih jezičnih varijanti kako bi se osiguralo da su identične i osigurati javni pristup službenom listu.
            
         
               —
            
            
               Dalje povećati zastupljenost manjina u svim institucijama i državnoj službi na općinskoj i državnoj razini.
            
         
      Parlament/izbori
   
   
               —
            
            
               Održati slobodne i poštene izbore. Ojačati neovisno i multietničko središnje izborno povjerenstvo za pravodobno održavanje izbora.
            
         
               —
            
            
               Osigurati da se primjerena glasačka mjesta, sigurnosne i ostale mjere predviđene daju svim zajednicama radi ostvarivanja njihovog prava glasa. Omogućiti interno raseljenim osobama i izbjeglicama sudjelovanje na izborima čak i ako je njihova mogućnost povratka na Kosovo ograničena.
            
         
               —
            
            
               Pojačati provjere kompatibilnosti novog zakonodavstva s EU-om.
            
         
      Javna uprava
   
   
               —
            
            
               Jačati sposobnost za koordinaciju vlasti i preciznije odrediti nadležnosti središnjih i lokalnih vlasti za osiguravanje dosljednosti politike. Jačati učinkovitost vladinih funkcija praćenja rezultata javne službe.
            
         
               —
            
            
               Strogo provoditi transparentne postupke zapošljavanja, premještaja, procjene, promicanja, postupanja i razrješenja državnih službenika, uključujući zaposlenike policije i pravosuđa, te financijskog upravljanja.
            
         
               —
            
            
               Poboljšati djelovanje i ojačati neovisnosti Nezavisnog nadzornog odbora i Vrhovnog vijeća za javna imenovanja.
            
         
               —
            
            
               Poboljšati kvalitetu i dostupnost osnovnih javnih usluga u svim zajednicama, uključujući i doprinos za smanjenje potražnje za uslugama koje pružaju paralelne strukture.
            
         
               —
            
            
               Unaprijediti postupak decentralizacije i donijeti, između ostalog, zakone o lokalnoj samoupravi i općinskim granicama.
            
         
      Pravosudni sustav
   
   
               —
            
            
               Osigurati učinkovite, samostalne, odgovorne i nepristrane sudove i tužiteljstvo, bez političkog utjecaja.
            
         
               —
            
            
               Jačati ured tužitelja kako bi se osiguralo ispunjavanje načela samostalnosti i nepristranosti. Nastaviti s jačanjem ureda specijalnog tužitelja. Osigurati provedbu učinkovite sigurnosne sheme zaštite svjedoka.
            
         
               —
            
            
               Odobriti zakone o sudovima i tužiteljstvu te ih provoditi. Razviti sustav upravnog pravosuđa i pojednostaviti relevantno zakonodavstvo i nadležnosti.
            
         
               —
            
            
               U potpunosti provesti automatizirani sustav upravljanja predmetima u svim sudovima i uredima tužitelja. Smanjiti zaostatke neriješenih predmeta i provedbu državnih sudskih odluka.
            
         
               —
            
            
               Jačati općinske sudove i policijsko djelovanje kako bi rješavali, sprečavali i sankcionirali nezakonito zauzimanje, korištenje i gradnju nekretnina na nepristran način.
            
         
               —
            
            
               Dalje razviti pravno obrazovanje i osposobljavanje, posebno sudaca, tužitelja i administrativnog osoblja. Pretvoriti Pravosudni institut u održivu instituciju odgovornu za pravosudno osposobljavanje.
            
         
               —
            
            
               Razviti sposobnost u vladi bez neprimjerenog političkog utjecaja da preuzme nadležnost u području pravosuđa i unutarnjih poslova. Provoditi sustav imenovanja, razrješenja i napredovanja u karijeri sudaca i tužitelja u skladu s europskim standardima, bez političkog uplitanja.
            
         
               —
            
            
               Povećati napore kako bi se ispunili međunarodni standardi u postupanju sa zahtjevima uzajamne pravne pomoći u kaznenim djelima i zahtjevima za izručenje.
            
         
               —
            
            
               Jačati pristup pravosuđu manjinskim zajednicama i pojačati mehanizme kao što su časnici za vezu sudova.
            
         
               —
            
            
               Nastaviti poduzimati mjere kako bi se olakšala ravnomjerna nacionalna zastupljenost sudaca.
            
         
               —
            
            
               Jačati administrativnu sposobnost, koordinaciju i učinkovitost sudstva i svih agencija za izvršavanje zakona. Osigurati održivost sveobuhvatnog sustava pravne pomoći.
            
         
      Politika borbe protiv korupcije
   
   
               —
            
            
               Provesti zakon o suzbijanju korupcije i plan borbe protiv korupcije. Ojačati agenciju za borbu protiv korupcije i poduzeti mjere kako bi se osigurala njezina potpuna samostalnost i funkcioniranje.
            
         
               —
            
            
               Pojednostaviti nadležnosti Agencije za borbu protiv korupcije, Ureda za dobro upravljanje i Vijeća za borbu protiv korupcije.
            
         
      Ljudska prava i zaštita manjina
   
   
               —
            
            
               Dovršiti zakonski okvir i poboljšati poštovanje mehanizama za zaštitu ljudskih i manjinskih prava u skladu s preporukama Vijeća Europe. Usvojiti i provesti sveobuhvatnu strategiju o ljudskim pravima.
            
         
               —
            
            
               Jačati zakonski okvir koji se odnosi na slobodu izražavanja. Dati neovisnom medijskom povjerenstvu relevantne resurse za poštovanje odredaba zakona. Ukloniti sve pravne nejasnoće koje se odnose na uvrede i klevete.
            
         
               —
            
            
               Izabrati pravobranitelja i donijeti zakonske odredbe koje osiguravaju primjenu preporuka pravobranitelja.
            
         
               —
            
            
               Odrediti i usvojiti vladin program za promicanje ženskih prava na Kosovu.
            
         
               —
            
            
               Učinkovito provoditi zakon protiv diskriminacije. Posebno, osigurati da su jedinice za ljudska prava unutar ministarstava u potpunosti operativne te njihovu neovisnost i koordinaciju s aktivnostima pravobranitelja. Organizirati kampanje podizanja svijesti kako bi se o ovom zakonu obavijestili privatni sektor, civilno društvo i akademski krugovi. Pratiti provedbu zakona i izvješćivati o tome.
            
         
               —
            
            
               Razviti službe u zajednici i pomagati uzdržavanim osobama, uključujući u području mentalnog zdravlja.
            
         
               —
            
            
               Promicati politiku protiv diskriminacije u cijeloj zemlji u odnosu na sve rizične skupine.
            
         
               —
            
            
               Usvojiti i primijeniti odgovarajuće zakonodavstvo zbog osiguranja pravne zaštite djece.
            
         
      Manjinska prava, kulturna prava i zaštita manjina
   
   
               —
            
            
               Potpuno provoditi zakon o službenim jezicima kao i o kulturnoj baštini te uspostaviti učinkovit mehanizam za praćenje njegove provedbe.
            
         
               —
            
            
               Regulirati neformalna naselja. Naći održiva rješenja za stanovanje i integraciju romskih zajednica koje žive u opasnim uvjetima života u kampovima i skupina interno raseljenih osoba koje žive u neformalnim centrima.
            
         
               —
            
            
               Jačati administrativne strukture i mehanizme odgovornosti u Ministarstvu za zajednice i povratak. Razjasniti podjelu odgovornosti u vezi s povratkom između Ministarstva lokalne uprave i Ministarstva za zajednice i povratak, na državnoj i lokalnim razinama. Dalje razvijati i provoditi zajednički strateški okvir o zajednicama i povratku te razviti mehanizme na općinskoj razini za omogućavanje održive integracije povratnika i postojećih manjinskih zajednica.
            
         
               —
            
            
               Omogućiti i poticati povratak izbjeglica i raseljenih osoba iz svih zajednica te završiti sanaciju nekretnina koje su oštećene i uništene u događajima u ožujku 2004., uključujući povijesna i vjerska mjesta.
            
         
      
         Regionalna pitanja i međunarodne obveze
      
   
   
               —
            
            
               Jačati regionalnu suradnju i dobrosusjedske odnose.
            
         
               —
            
            
               Provoditi Srednjoeuropski sporazum o slobodnoj trgovini (CEFTA) i aktivno sudjelovati u svim relevantnim regionalnim inicijativama, između ostalog, pod pokroviteljstvom Pakta o stabilnosti, uključujući postupak njegove tranzicije prema regionalnijem okviru suradnje.
            
         
      Gospodarski kriteriji
   
   
               —
            
            
               Održavati zdravu fiskalnu politiku i, posebno, osigurati da je socijalna politika koja se odnosi na siromaštvo i socijalnu isključenost kompatibilna s dugoročnom održivošću javnih financija.
            
         
               —
            
            
               Utvrditi godišnje ciljeve za poboljšane stope naplaćivanja javnih komunalnih usluga te odrediti i provoditi strategije doći do tih ciljeva.
            
         
               —
            
            
               Značajno unaprijediti privatizaciju bivših društvenih poduzeća u skladu s rasporedom Povjereničke agencije.
            
         
               —
            
            
               Poboljšati upravljanje, učinkovitost i financijsku održivost u javnom vlasništvu poduzeća. Dodatno ojačati operativnu i financijsku neovisnost regulatornih tijela s ciljem povećanja transparentnosti i tržišnog natjecanja u tim sektorima.
            
         
               —
            
            
               Razviti i provesti politike koje olakšavaju transfer od neregistrirane na registriranu zaposlenost kako bi se stvorilo funkcionalno službeno tržište rada i poboljšati učinkovitost politike tržišta rada.
            
         
      Europski standardi
   
   
      
         Unutarnje tržište
      
   
   
      Slobodno kretanje robe
   
   
               —
            
            
               Usvojiti okvirno horizontalno zakonodavstvo o uspostavi potrebne infrastrukture za pravilan rad i odvajanje različitih funkcija (regulatorne, standardizacija, akreditacijsko mjeriteljstvo, ocjena sukladnosti i nadzor nad tržištem) koje su potrebne za primjenu pravne stečevine na slobodno kretanje robe.
            
         
      Slobodno kretanje kapitala
   
   
               —
            
            
               Usvojiti odgovarajuće bonitetne zahtjeve i ojačati proces nadzora u financijskom sektoru.
            
         
      Carine i porezi
   
   
               —
            
            
               Dodatno uskladiti carinsko zakonodavstvo s pravnom stečevinom i nastaviti napore za poboljšanje kapaciteta carinske uprave za borbu protiv korupcije, krivotvorenja i prekograničnog kriminala. Povećati sposobnost jedinice za kaznene istrage.
            
         
               —
            
            
               Poštovati obveze koje su povezane s provedbom preferencijalnih trgovinskih mjera, posebno što se tiče podrijetla.
            
         
               —
            
            
               Nastaviti usklađivanje poreznog zakonodavstva s pravnom stečevinom EU-a i jačati administrativnu sposobnost porezne uprave. Pojačati sposobnost naplate porezne uprave i povećati porezne prihode.
            
         
               —
            
            
               Preuzeti načela iz pravila postupanja za oporezivanje poslovanja i osigurati da nove porezne mjere budu u skladu s tim načelima.
            
         
      Javna nabava
   
   
               —
            
            
               Prilagoditi okvir javne nabave donošenjem potrebnog provedbenog zakonodavstva kako bi se osigurala usklađenost s pravnom stečevinom. Osigurati institucionalnom okviru javne nabave administrativnu sposobnost i neovisnosti u provođenju zadaće.
            
         
      Prava intelektualnog vlasništva
   
   
               —
            
            
               Osigurati administrativne i pravosudne sposobnost za provedbu zakonodavstva o intelektualnom vlasništvu i izvršavanje prava intelektualnog vlasništva.
            
         
      Zapošljavanje i socijalna politika
   
   
               —
            
            
               Usvojiti strategiju zapošljavanja, uključujući poboljšanje prikupljanja podataka o pitanjima zapošljavanja.
            
         
               —
            
            
               Unaprijediti informiranje javnosti o pristupu sustavima socijalne sigurnosti i poboljšati općinske sposobnost u pitanjima socijalne pomoći.
            
         
               —
            
            
               Izmijeniti zakonodavstvo o socijalnom osiguranju i mirovinskom sustavu.
            
         
               —
            
            
               Preispitati sheme socijalnih davanja kako bi se osigurala nediskriminacija korisnika.
            
         
      Obrazovanje i istraživanje
   
   
               —
            
            
               Povećati proračun za obrazovanje, posebno za poboljšanje školske infrastrukture, ukinuti poučavanje u smjenama i rješavati nedostatak materijala i opreme.
            
         
               —
            
            
               Izraditi planove djelovanja za provedbu strategije obrazovanja s povećanim dijalogom i koordinacijom među svim razinama i svim zainteresiranim stranama i dodijeliti potrebne resurse.
            
         
               —
            
            
               U potpunosti provesti zakonodavstvo o strukovnom osposobljavanju i početi provoditi zakon o nacionalnom kvalifikacijskom okviru.
            
         
               —
            
            
               Nastaviti razvoj nacionalnog okvira za praćenje i vrednovanje poučavanja.
            
         
               —
            
            
               Osigurati bolju uključenost u visokoškolske programe EU-a.
            
         
      
         Sektorske politike
      
   
   
      Industrija i mala i srednja poduzeća
   
   
               —
            
            
               Provesti srednjoročnu strategiju za potporu razvoja malih i srednjih poduzeća, uključujući jačanje agencije za potporu malim i srednjim poduzećima i jačanje agencije za poticanje ulaganja. Nastaviti provedbu Europske povelje o malim poduzećima.
            
         
      Poljoprivreda i ribarstvo
   
   
               —
            
            
               Odrediti jasne dužnosti u okviru različitih usluga u poljoprivrednom sektoru (uključujući i veterinarske i fitosanitarne uprave) i njihove odnose s Ministarstvom poljoprivrede, šumarstva i ruralnog razvoja, lokalnim vlastima i općinskom razinom.
            
         
               —
            
            
               Usvojiti zakon o hrani i posljedične provedbene zakone i osnovati odgovarajuću agenciju za provedbu zakona.
            
         
               —
            
            
               Osigurati operativni karakter sustava za identifikaciju životinja i registriranje njihovog kretanja.
            
         
               —
            
            
               Izraditi plan za nadogradnju poljoprivredno-prehrambenih objekata.
            
         
      Okoliš
   
   
               —
            
            
               Provoditi zakon o procjeni utjecaja na okoliš koji je donijela skupština.
            
         
               —
            
            
               Provoditi sveobuhvatni plan djelovanja za okoliš, posebno u vezi s pitanjima javnog zdravlja.
            
         
               —
            
            
               Nastaviti usklađivanje s europskim standardima u području zaštite okoliša.
            
         
               —
            
            
               Nastaviti napore za povećanje javne svijesti i sudjelovanje civilnog društva u pitanjima okoliša.
            
         
      Prometna politika
   
   
               —
            
            
               Nastaviti provedbu Memoranduma o razumijevanju o razvoju osnovne regionalne prometne mreže jugoistočne Europe (SEE), uključujući Dopunu o području željezničkog prometa jugoistočne Europe.
            
         
               —
            
            
               Provoditi zakone o cestovnom prometu i sigurnosti na cestama. Razviti multimodalnu prometnu strategiju.
            
         
               —
            
            
               Nastaviti poboljšavati upravljanje imovinom na temelju podataka za održavanje i obnovu prometne infrastrukture. Osigurati usklađenost zakonskog okvira za koncesije s EU-om i poduzeti mjere za privlačenje ulagatelja, uključujući putem javno-privatnog partnerstva, za sufinanciranje velikih i strateških infrastrukturnih radova.
            
         
               —
            
            
               Osigurati da je razvoj željezničkog sektora u skladu s gospodarskom razvojnom strategijom.
            
         
               —
            
            
               Osigurati da zračna luka Priština posluje na odgovarajućoj razini sigurnosti te njezino učinkovito i odgovorno upravljanje.
            
         
               —
            
            
               Pregledati i poboljšati sustav izdavanja vozačkih dozvola i tehnički pregled vozila.
            
         
      Energija
   
   
               —
            
            
               Osigurati održivost elektroenergetskog poduzeća, posebno znatnim povećavanjem naplate prihoda i promicanjem dobrog upravljanja.
            
         
               —
            
            
               Nastaviti provedbu obveza preuzetih u okviru Ugovora o energetskoj zajednici. Nastaviti pripremu projekta „Kosovo C” za proizvodnju električne energije i opskrbe u punom skladu s pravnom stečevinom kao što je predviđeno u Ugovoru o Energetskoj zajednici.
            
         
      Informacijsko društvo i mediji
   
   
               —
            
            
               Usvojiti i početi provedbu politike u vezi s elektroničkim komunikacijskim mrežama i uslugama koje su usmjerene na provedbu pune liberalizacije i stvaranje stabilnog, otvorenog i konkurentnog okruženja radi privlačenja stranih investicija i poboljšanja kvalitete usluge.
            
         
               —
            
            
               Jačati administrativnu sposobnost regulatornog tijela. Ojačati njegov položaj i osigurati njegovu operativnu i financijsku neovisnost.
            
         
               —
            
            
               Osigurati stabilno i održivo financiranje javne televizije RTK-a, neovisnog povjerenstva za medije i medijskog fonda.
            
         
      Financijska kontrola
   
   
               —
            
            
               Nastaviti napore za provedbu javne strategije unutarnje financijske kontrole i relevantnih zakona kao temelj za ispunjavanje srednjoročnih prioriteta u ovom području.
            
         
      Statistika
   
   
               —
            
            
               Jačati administrativnu sposobnost statističkog ureda i poboljšati njegovu operativnu i financijsku neovisnost. Osigurati pouzdanost statističkih podataka uključujući da ispitanici u anketama daju kvalitetne podatke statističkom uredu pravodobno bez naknade.
            
         
               —
            
            
               Nastaviti razvoj ekonomske statistike i ubrzati razvoj socijalne statistike.
            
         
      
         Pravda, sloboda i sigurnost
      
   
   
      Vize, granična kontrola, azil i migracije
   
   
               —
            
            
               Poboljšati učinkovitost kontrole kretanja osoba na granicama te povećati učinkovitost i transparentnost u službi granične policije.
            
         
               —
            
            
               Jačati suradnju među agencijama koje upravljaju granicama i sa susjednim zemljama.
            
         
               —
            
            
               Osnovati skloništa i prihvatilišta za tražitelje azila.
            
         
               —
            
            
               Donijeti zakon o migracijama u skladu s europskim standardima. Izraditi strategiju i plan djelovanja o migracijama, posebno o ponovnom prihvatu i reintegraciji osoba koje su se vratile iz inozemstva.
            
         
      Pranje novca
   
   
               —
            
            
               Povećati sposobnost jedinice za financijske istrage u sklopu uprave za organizirani kriminal Kosovske policijske službe (KPS). Obučiti specijalizirane tužitelje i suce. Pojednostaviti nadležnosti u području pranja novca u različitim uključenim institucijama.
            
         
      Droge
   
   
               —
            
            
               Razviti strategiju za sprečavanje zlouporabe droge i odgovarajući plan djelovanja za provođenje strategije. Nastaviti jačati lokalne sposobnost u odjelu za narkotike.
            
         
      Policija
   
   
               —
            
            
               Donijeti zakon o policiji.
            
         
               —
            
            
               Poboljšati učinkovitost istrage kriminala. Donijeti i provoditi zakonodavstvo za osnivanje KPS-a i jačati njegove istražne i sposobnost unutarnje kontrole. Jačati njegovo vodstvo.
            
         
               —
            
            
               Usvojiti strategiju za smanjenje kriminala i provoditi je. Razviti strategiju za prikupljanje oružja, dovršiti i provoditi zakonodavstvo o ručnom vatrenom oružju.
            
         
               —
            
            
               Utvrditi strategiju i plan djelovanja borbe protiv organiziranog kriminala i terorizma.
            
         
               —
            
            
               Dovršiti zakonodavni okvir o organiziranom kriminalu.
            
         
               —
            
            
               Nastaviti jačati lokalne sposobnost uprave za organizirani kriminal u sklopu KPS-a.
            
         
               —
            
            
               Provesti plan djelovanja te ojačati zakonske odredbe i strukture za učinkovitiju borbu protiv trgovine ljudima.
            
         
      Zaštita osobnih podataka
   
   
               —
            
            
               Razviti sveobuhvatni zakon o zaštiti osobnih podataka u skladu s pravnom stečevinom, a posebno s Direktivom o zaštiti osobnih podataka (95/46/EZ) i provoditi ga. Osnovati neovisno nadzorno tijelo za zaštitu podataka s dovoljnim ovlastima i dovoljno financijskih i ljudskih resursa.
            
         SREDNJOROČNI PRIORITETI
   
      Politički kriteriji
   
   
      
         Demokracija i vladavina prava
      
   
   
      Javna uprava
   
   
               —
            
            
               Nastaviti s održivom reformom javne uprave poštujući proračunska ograničenja. Povećati sposobnost lokalne uprave za pružanje usluga njezinim korisnicima na pravedan i učinkovit način.
            
         
      Pravosudni sustav
   
   
               —
            
            
               Odrediti i konsolidirati sve propise o poštovanju prava i interesa svih zajednica iz svih pravnih izvora koji se trenutačno primjenjuju na Kosovu.
            
         
               —
            
            
               Razviti alternativni mehanizam rješavanja sporova.
            
         
               —
            
            
               Unaprijediti zatvorski sustav s posebnim osvrtom na sheme sigurnosti, kontrole, upravljanja, stručnog osposobljavanja i reintegracije, kao i stanje objekata.
            
         
      Politika borbe protiv korupcije
   
   
               —
            
            
               Razviti sektorske planove djelovanja borbe protiv korupcije i povećati svijest o problemu korupcije u javnoj upravi, kao i u civilnom društvu.
            
         
               —
            
            
               Utvrditi dosadašnja postignuća u borbi protiv korupcije.
            
         
      
         Ljudska prava i zaštita manjina
      
   
   
               —
            
            
               Osigurati održivo postojanje manjinskih zajednica i njihovo nediskriminirajuće sudjelovanje u društvu, poduzimajući konkretne mjere za osiguranje njihove sigurnosti i slobode kretanja, kao i pravednog pružanja i pristupa javnim uslugama.
            
         
               —
            
            
               Provoditi zakon o ravnopravnosti spolova. Osigurati integriranje prava žena u sve postojeće politike i zakonodavstvo.
            
         
               —
            
            
               Razviti integriranu politiku zaštite kulturne baštine. Aktivno sudjelovati u povećanju opće svijesti o kulturnoj baštini i poštovanju baštine.
            
         
               —
            
            
               Osigurati da katastarska agencija i općinski katastarski uredi nude transparentan i nediskriminirajući pristup potpunim evidencijama o vlasništvu te da imaju funkcionalne mehanizme odgovornosti.
            
         
      
         Regionalna suradnja i međunarodne obveze
      
   
   
               —
            
            
               Nastaviti jačati regionalnu i međunarodnu suradnju, uključujući u području izvršavanja zakona, uključujući premještajem osumnjičenika i osuđenika i uzajamnom pravnom pomoći.
            
         
      Gospodarski kriteriji
   
   
               —
            
            
               Nastaviti jačati prava vlasništva, vladavinu prava i dostupnost sudova radi promicanja pozitivnog poslovnog ozračja.
            
         
               —
            
            
               Razviti strategiju za privatizaciju i prema potrebi restrukturiranje javnih poduzeća s ciljem jačanja korporativnog upravljanja i uspješnosti tih poduzeća te smanjenja subvencija sektoru poduzeća.
            
         
               —
            
            
               Osmisliti i provoditi aktivnu politiku tržišta rada u bliskoj suradnji s lokalnom poslovnom zajednicom s ciljem jačanja odgovarajućih procesa na tržištu rada i povećati udio kvalificirane radne snage u ukupnoj radnoj snazi.
            
         
               —
            
            
               Provoditi odgovarajuće politike za povećanje količine i kvalitete obrazovanja na svim razinama.
            
         
               —
            
            
               Povećati kapacitete izvoza.
            
         
      Europski standardi
   
   
      
         Unutarnje tržište
      
   
   
      Slobodno kretanja robe
   
   
               —
            
            
               Nastaviti s usklađivanjem s direktivama novog i globalnog pristupa te starog pristupa.
            
         
               —
            
            
               Usvojiti preostale europske norme (EN).
            
         
               —
            
            
               Uspostaviti strukture za nadzor tržišta.
            
         
      Carine i porezi
   
   
               —
            
            
               Nastaviti usklađivanje poreznih i carinskih propisa s pravnom stečevinom EU-a. Dodatno povećati administrativnu sposobnost poreznih i carinskih službi za provođenje zakona i borbe protiv korupcije, prekograničnog kriminala i utaje poreza.
            
         
      Javna nabava
   
   
               —
            
            
               Osigurati da pravila javne nabave učinkovito provode naručitelji i subjekti na svim razinama, uključujući razvojem operativnih alata, pružanjem osposobljavanja i jačanjem administrativne sposobnosti.
            
         
      Pravo intelektualnog vlasništva
   
   
               —
            
            
               Nastaviti s jačanjem izvršavanja prava intelektualnog, industrijskog i trgovačkog vlasništva u skladu sa srednjoročnom strategijom.
            
         
      Zapošljavanje
   
   
               —
            
            
               Ojačati administrativnu sposobnost inspektorata rada.
            
         
      Obrazovanje i istraživanje
   
   
               —
            
            
               Jačati mehanizme za osiguranje kvalitete u sektoru obrazovanja.
            
         
               —
            
            
               Nastaviti s naporima za povezivanje strukovnog obrazovanja i osposobljavanja i sektora visokog obrazovanja s tržištem rada i gospodarskim potrebama.
            
         
               —
            
            
               Promicati regionalnu suradnje u području visokog obrazovanja.
            
         
               —
            
            
               Započeti razvoj politike koja potiče istraživanje.
            
         
      
         Sektorske politike
      
   
   
      Poljoprivreda i ribarstvo
   
   
               —
            
            
               Razviti politiku i regulatorni okvir za potporu održive zemljišne reforme. Pružati potporu za zaštitu poljoprivrednog zemljišta od neplaniranog urbanog razvoja.
            
         
               —
            
            
               Procijeniti usklađenost poljoprivredno-prehrambenih objekata sa zahtjevima EU-a i pripremiti program za unapređivanje tih objekata.
            
         
               —
            
            
               Započeti djelovanje za učinkovitu kontrolu domaće proizvodnje bilja, posebno za proizvode s posebnim zahtjevima EU-a.
            
         
               —
            
            
               Razviti učinkovitu strukturu za upravljanje šumama, posebno u borbi protiv ilegalnih sječa šuma i borbi protiv šumskih požara.
            
         
      Okoliš
   
   
               —
            
            
               Poduzeti mjere za provođenje prostornog planiranja.
            
         
               —
            
            
               Poboljšati institucionalnu sposobnost Ministarstva za zaštitu okoliša i prostornog uređenja, poboljšati koordinaciju između upravnih tijela nadležnih za pitanja zaštite okoliša.
            
         
               —
            
            
               Usmjeriti pitanja zaštite okoliša u sektorske politike, posebno u energiji i prometu.
            
         
      Prometna politika
   
   
               —
            
            
               Poduzeti mjere za poboljšanje sigurnosti na cestama.
            
         
               —
            
            
               Planirati i provoditi održavanje i obnovu prometne infrastrukture, uključujući izgradnju nove infrastrukture preko javno-privatnih partnerstava, ako je potrebno.
            
         
               —
            
            
               Razviti i provesti multimodalnu strategiju.
            
         
      Energija
   
   
               —
            
            
               Razviti zakonodavne i regulatorne okvire za poticanje javno-privatnih partnerstva i mješovitih ulaganja u elektroenergetski sektor u skladu sa zaključcima studije o poticanju ulaganja.
            
         
               —
            
            
               Nastaviti poboljšavati učinkovitost elektroenergetskog poduzeća i uključiti ga u regionalno tržište električne energije.
            
         
      Informacijsko društvo i mediji
   
   
               —
            
            
               Uskladiti propise s regulatornim okvirom i provesti zakonodavstvo o elektroničkim komunikacijskim mrežama i servisima za stvaranje otvorenijeg i kompetitivnijeg okruženja te jačati položaj i operativnu i financijsku neovisnost regulatora telekomunikacija.
            
         
      Financijska kontrola
   
   
               —
            
            
               U koordinaciji Ministarstva financija razviti i provoditi načela decentralizirane upravljačke odgovornosti i funkcionalno neovisne unutarnje revizije u skladu s međunarodnim standardima i najboljom praksom EU-a na temelju usklađenog zakonodavstva i odgovarajućih administrativnih kapaciteta.
            
         
               —
            
            
               Jačati operativnu sposobnost kao i financijsku i operativnu neovisnost vrhovne revizorske institucije. Pratiti i provoditi njezine preporuke.
            
         
      Statistika
   
   
               —
            
            
               Povećati suradnju i koordinaciju u sklopu statističkog sustava Kosova, razviti sustav upravljanja kvalitetom i odgovarajuću dokumentaciju te standardizirati postupke izrade i diseminacije statistike.
            
         
      
         Pravda, sloboda i sigurnost
      
   
   
      Vize, granična kontrola, azil i migracije
   
   
               —
            
            
               Nastaviti povećavati sposobnost uprave za granice, azil i migracije u sklopu Ministarstva unutarnjih poslova. Nastaviti jačati operativne sposobnost granične policijske službe u sklopu Kosovske policijske službe.
            
         
      Borba protiv organiziranog kriminala i terorizma
   
   
               —
            
            
               Provesti i ažurirati strategiju borbe protiv organiziranog kriminala i terorizma.
            
         
               —
            
            
               Jačati lokalnu sposobnost za istraživanje aktivnosti organiziranog kriminala.
            
         
               —
            
            
               Jačati pravosudnu sposobnost za kazneni progon i pokrenuti sudske postupke u vezi sa slučajevima organiziranog i financijskog kriminala.
            
         
      Droge
   
   
               —
            
            
               Osigurati međuresorsku i međunarodnu suradnju kako bi se značajno poboljšali rezultati u borbi protiv trgovine drogom.
            
         
      Zaštita osobnih podataka
   
   
               —
            
            
               Provoditi zakon o zaštiti osobnih podataka u skladu s pravnom stečevinom EU-a i osigurati učinkovito praćenje i izvršavanje.